Bajarê Freiburgî yê Almanya de semedê şermezarkerdişê hêrişê qirkerdişî yê dewleta tirke yê vera Kurdîstanî, hetê Komelê Demokratîkî yê Kurdan, Die Linke  û xeylêk rêxistinanê çepgiran ra çalakîyeke ameye organîzekerdene.
Çalakîya ke vizêr veraşan Hauptbahnhof de ameye kerdene de bale ameye antene hêrişanê qirkerdişî yê dewleta tirke û xoverdayîşê kurdan ser û veng dîya hukmatê almanya ke wa polîtîkayanê xo hêrişkaran ê vera kurdan caverdo. Çalakîye de seba ke PKK lîsteya terorî bêro vetene îmzayî zî ameyî arêdayene.
